Bygdin

Bygdin er en innsjø i Vang kommune i Innlandet. Den ligger sørøst i Jotunheimen, i nedbørfeltet til elva Vinstra. Bygdin er regulert som magasin for Øvre og Nedre Vinstra kraftverk, med reguleringshøyde mellom 1 048 og 1 057 moh. Sjøen har et areal på 40 km², og den er lang og smal – i luftlinje 25 km lang. Største dyp er 215 meter.

Like nord for Bygdin ligger topper på godt over 2 000 meter. Ved sjøen ligger flere turisthytter – i vestenden ligger Eidsbugarden, på nordsiden ligger Torfinnsbu og ved østenden ligger Bygdin Fjellhotell. Om sommeren går MB «Bitihorn» i rute mellom disse tre stedene to ganger daglig.

Bygdin har utløp mot øst gjennom elva Vinsteråne, videre gjennom innsjøene Vinstre og Vinstervatna og elva Vinstra til Gudbrandsdalslågen.
Galleri
mini|Bygdinmini|Bygdinmini|Kart over Bygdin

 Se også 
 Liste over innsjøer i Oppland

 Referanser 
Bygdin. Bygdinfakta. peakbook.org Besøkt 2013-06-16

 Eksterne lenker 

 Ruteinformasjon for MB «Bitihorn» 
 Fyldig artikkel om Bygdin

Kategori:Innsjøer i Vang
Kategori:Vinstravassdraget
Kategori:Reservoarer i Innlandet